1995L0059 — SK — 27.02.2010 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

SMERNICA RADY 95/59/ES

z 27. novembra 1995

o iných daniach, ktoré ovplyvňujú spotrebu vyrobeného tabaku, ako je daň z obratu







RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 99, so zreteľom na návrh Komisie, so zreteľom na stanovisko Európskeho parlamentu ( 1 ), so zreteľom na stanovisko Hospodárskeho a sociálneho výboru ( 2 ), (1) keďže smernica Rady 72/464/EHS z 19. decembra 1972 o iných spotrebných daniach na tabakové výrobky ako je daň z obratu ( 3 ) a Druhá smernica Rady 79/32/EHS z 18. decembra 1978 o iných spotrebných daniach na tabakové výrobky ako je daň z obratu ( 4 ), boli viacnásobne v podstatných bodoch zmenené; keďže z dôvodu hospodárnosti a jasnosti by sa mali tieto smernice unifikovať do jedného textu; (2) keďže cieľom zmluvy je vytvoriť hospodársku úniu so zdravou konkurenciou a vlastnosťami, ktoré sú podobné tým na domácom trhu; v oblasti tabakových výrobkov to podmieňuje, aby spotrebné dane vyrubené na tieto produkty v členských krajinách neznehodnocovali konkurenčné podmienky a neobmedzovali voľný pohyb týchto produktov v rámci spoločného trhu; (3) keďže harmonizácia štruktúr spotrebných daní musí viesť najmä k tomu, aby konkurencia medzi kategóriami tabakových výrobkov patriacich do rovnakej skupiny nebola následkom zdanenia znehodnotená a aby došlo k otvoreniu národných trhov členských krajín; (4) keďže štruktúra spotrebnej dane na cigarety musí okrem špecifickej čiastkovej sumy stanovenej pre každú vyrobenú jednotku, obsahovať aj proporcionálnu čiastkovú sumu vypočítanú na základe maloobchodnej ceny, vrátane všetkých daní; keďže daň z obratu vyrubená na cigarety, pôsobí rovnako ako proporcionálna spotrebná daň, je pri určovaní vzťahu medzi špecifickou čiastkovou sumou spotrebnej dane a celkovým daňovým zaťažením správne, zohľadniť daň z obratu; (5) keďže, pokiaľ ide o cigarety, uvedený cieľ sa najlepšie dosiahne pomocou systému, ktorý zabezpečí pokles daňového dopadu a keďže na tento účel sa pre zdanenie týchto tovarov navrhuje spojiť proporcionálnu spotrebnú daň so špecifickou spotrebnou daňou, ktorej výšku určí každá členská krajina podľa kritérií spoločenstva; (6) keďže harmonizácia štruktúr spotrebných daní na tabakové výrobky musí byť realizovaná postupne; (7) keďže nevyhnutné požiadavky voľnej súťaže zahŕňajú voľnú tvorbu cien všetkých skupín tabakových výrobkov; (8) keďže existuje viac druhov tabakových výrobkov, ktoré sa od seba líšia svojimi znakmi a účelom použitia; (9) keďže tieto rozličné druhy tabakových výrobkov by sa mali definovať; (10) keďže z ekonomických dôvodov budú dočasne stanovené pre niektoré členské krajiny výnimky; (11) keďže je potrebné rozlišovať medzi jemne rezaným tabakom na vlastnoručne šúľané cigarety a iným tabakom na fajčenie; (12) keďže pojem výrobca sa musí upresniť tak, že sa ním bude rozumieť každá právnická alebo fyzická osoba, ktorá vyrába tabakové výrobky a určuje pre každý členský štát, v ktorom sa tieto výrobky majú uviesť do obehu, maximálnu obchodnú cenu; (13) keďže väčšina členských štátov určité tabakové výrobky podľa účelu použitia oslobodzuje od spotrebnej dane, príp. spotrebnú daň vracia späť a keďže oslobodenie alebo vrátenie dane, je pre určité účely použitia potrebné upraviť v tejto smernici; (14) keďže tabakové rolky, ktoré sú ako také vyrábané jednoduchým postupom a nie priemyselným spôsobom a sú určené k fajčeniu, je potrebné vzhľadom na jednotné zdaňovanie týchto produktov, taktiež posudzovať ako cigarety; (15) keďže Spolkovej republike Nemecko sa povoľuje zdaňovať tieto valčeky najdlhšie k 31. decembru 1998 prinajmenšom podľa sadzby platnej pre jemne rezaný tabak určený na vlastnoručné šúľané cigarety, príp. sumou platnou pre tento tabak; (16) keďže táto smernica sa nedotýka povinností členských štátov, týkajúcich sa termínov zavedenia uvedených v prílohe I, časť B, PRIJALA TÚTO SMERNICV:







ČASŤ I

Všeobecné zásady

Článok 1

1. Štruktúry spotrebných daní, ktorým podliehajú tabakové výrobky v členských krajinách budú harmonizované vo viacerých etapách.

2. Táto smernica určuje všeobecné zásady harmonizácie, ako aj zvláštne kritéria, ktoré bude treba počas jednotlivých etáp harmonizácie použiť.

3. Prechod z jednej etapy harmonizácie do druhej, bude schválený Radou na základe návrhu Komisie, so zreteľom na dôsledky, ktoré sa vyskytli v prebiehajúcej etape v rámci opatrení, ktoré uskutočnili členské krajiny v ich systémoch spotrebných daní, aby tak splnili platné ustanovenia v rámci tejto etapy. Prechod od jednej etapy k druhej môže byť odložený najmä vtedy, ak môže takýto prechod viesť v jednom z členských štátov k neprimeraným stratám príjmov.

Článok 2

1. Za tabakové výrobky sa považujú:

a) cigarety;

b) cigary a cigarilos;

c) tabak na fajčenie — jemne rezaný tabak na vlastnoručne šúľané cigarety, — iný tabak na fajčenie;

zodpovedajúce definíciám v článkoch 3 až 7.

2. Rada prijme na návrh Komisie predpisy, potrebné na určenie a zaradenie tabakových výrobkov.

3. Definície uvedené v článkoch 3 až 7 nepoškodzujú ani určenie systémov, ani stanovenie výšky zdanenia skupín výrobkov, v rámci už schválených predpisov spoločenstva.

▼M3

Článok 3

1. Pokiaľ sú na základe svojich vlastností a bežných spotrebiteľských očakávaní ako také vhodné a výhradne určené na fajčenie, považujú sa za cigary alebo cigarily:

a) tabakové rolky s krycím listom z prírodného tabaku;

b) tabakové rolky s náplňou, ktorú tvorí zmes z kúskov tabaku, nie však vlákna získané rezaním, a s krycím listom bežnej cigarovej farby z rekonštituovaného tabaku, ktorý pokrýva celý výrobok vrátane prípadného filtra, ale v prípade cigár so špičkou nie špičku, ak ich kusová hmotnosť bez filtra a bez špičky je najmenej 2,3 g a najviac 10 g a ich obvod okolo najmenej jednej tretiny dĺžky je 34 mm a viac.

2. Odchylne od odseku 1 môžu Nemecko a Maďarsko naďalej uplatňovať do 31. decembra 2014 článok 3 smernice 95/59/ES zmenenej a doplnenej smernicou 2002/10/ES.

▼B

Článok 4

1. Za cigarety sa považujú:

a) tabakové rolky, ktoré sú okamžite vhodné k fajčeniu a nie sú cigarami alebo cigarilos v zmysle článku 3;

b) tabakové rolky, ktoré sa dajú jednoduchým, nie priemyselným postupom vtlačiť do papierového cigaretového puzdra;

c) tabakové rolky, ktoré sa dajú jednoduchým, nie priemyselným postupom obaliť papierovým cigaretovým lístočkom.

Spolková republika Nemecko môže ►M1 do 31. decembra 2001 vrátane ◄ tabakové rolky uvedené pod písmenom b) zdaňovať prinajmenšom podľa sadzby, platnej pre jemne rezaný tabak určený na vlastnoručne šúľané cigarety, príp. sumou platnou pre tento tabak.

▼M3

2. Tabaková rolka uvedená v odseku 1 sa na účely spotrebných daní považuje za dve cigarety, ak bez filtra alebo špičky má dĺžku viac ako 8 cm, najviac však 11 cm; za tri cigarety, ak bez filtra alebo špičky má dĺžku viac ako 11 cm, najviac však 14 cm, atď.

▼B

Článok 5

Za tabak na fajčenie sa považuje:

1. rezaný alebo inak rozkúskovaný, zvlákňovaný alebo do platní lisovaný tabak, ktorý je vhodný k fajčeniu bez ďalšieho priemyselného spracovania;

▼M3

2. tabakový zvyšok upravený na drobný predaj, na ktorý sa nevzťahujú články 3 a 4 a ktorý sa dá fajčiť. Na účely tohto článku sa „tabakovým zvyškom“ rozumejú zvyšky tabakových listov a vedľajšie produkty získané pri spracovaní tabaku alebo výrobe tabakových výrobkov.

▼B

Článok 6

Jemne rezaným tabakom na vlastnoručne šúľané cigarety sa rozumie v článku 5 definovaný tabak na fajčenie, ak v ňom má viac ako 25 % hmotnosti tabakovej časti šírku rezu menej ako ►M3 1,5 milimetra ◄ . Členské štáty, ktoré k 1. januáru 1993 nepoužívajú túto šírku rezu ►M3 1,5 milimetra ◄ , musia toto opatrenie splniť k 31. decembru 1997.

Okrem toho, môžu členské štáty zaobchádzať s tabakom na fajčenie, ktorého viac ako 25 % hmotnosti tabakových častí má šírku rezu ►M3 1,5 milimetra alebo viac ◄ a tento sa dostal alebo je určený k predaju ako tabak na vlastnoručne šúľané cigarety, ako s jemne rezaným tabakom na vlastnoručne šúľané cigarety.

Článok 7

▼M3

1. Výrobky, ktoré sa čiastočne skladajú z iných látok ako z tabaku, ale inak spĺňajú kritériá ustanovené v článku 3, sa považujú za cigary alebo cigarily.

▼B

2. Ako cigarety, tak aj tabak na fajčenie sú výrobky, ktoré pozostávajú výlučne alebo z časti z iných látok ako je tabak, ale zodpovedajú ostatným kritériám článku 4 alebo 5.

Bez ohľadu na pododsek 1, sa výrobky, ktoré neobsahujú žiadny tabak, nepovažujú za tabakové výrobky pokiaľ slúžia výlučne medicínskym účelom.

Článok 8

1. Cigarety vyrobené v spoločenstve a dovezené z nečlenských krajín, podliehajú v každom z členských štátov proporcionálnej spotrebnej dani, vypočítanej podľa maximálnej maloobchodnej ceny vrátane cla, ako aj špecifickej spotrebnej dani vypočítanej na základe vyrobenej jednotky.

2. Sadzba proporcionálnej spotrebnej dane a suma špecifickej spotrebnej dane musí byť rovnaká pre všetky cigarety.

3. V poslednej etape harmonizácie štruktúr bude vo všetkých členských štátoch určený rovnaký vzťah medzi špecifickou spotrebnou daňou a celkovou sumou z proporcionálnej a obratovej dane, aby spektrum maloobchodných cien primerane odzrkadľovalo cenové relácie výrobcov.

▼M3

4. Ak je to potrebné, spotrebná daň z cigariet môže zahŕňať minimálnu časť dane za predpokladu, že sa prísne dodržiava zmiešaná daňová štruktúra a rozsah špecifickej časti spotrebnej dane podľa článku 16.

▼B

Článok 9

1. Za výrobcu sa považuje každá fyzická alebo právnická osoba, ktorá má sídlo v spoločenstve, ktorá spracováva tabak na tabakové výrobky určené na maloobchodný predaj.

Výrobcovia, resp. ich zástupcovia alebo splnomocnenci v spoločenstve ako aj dovozcovia z tretích krajín, voľne stanovujú pre každý zo svojich výrobkov a pre každý členský štát, v ktorom majú byť tieto výrobky dané do obehu, minimálnu maloobchodnú cenu.

Druhý odsek však nie je postavený proti presadzovaniu právnych predpisov jednotlivých štátov o dozore nad cenami alebo dodržiavaní predpísaných cien, za predpokladu, že sú zlučiteľné so zákonodarstvom spoločenstva.

2. Členské štáty môžu stanoviť pre uľahčenie vyrubenia spotrebnej dane, tabuľku maloobchodných cien pre každú skupinu tabakových výrobkov, za podmienky, že každá tabuľka je tak rozsiahla a podrobne rozdelená, že vyhovuje rôznorodosti produktov vyrobených v rámci spoločenstva. Každá tabuľka platí pre všetky výrobky v nej uvedenej skupine tabakových výrobkov, bez ohľadu na kvalitu, úpravu, pôvod výrobkov alebo použitých surovín, na postavenie podniku alebo iné kritériá.

Článok 10

1. Pravidlá vyberania spotrebnej dane budú harmonizované najneskôr v konečnej etape. V predchádzajúcich etapách bude spotrebná daň platená prostredníctvom daňových kolkov. Členské krajiny musia, pokiaľ vyberajú spotrebnú daň prostredníctvom daňových kolkov, tieto kolky poskytnúť k dispozícii výrobcom a obchodníkom ostatných členských krajín. Ak členské krajiny vyberajú daň iným spôsobom, musia brať ohľad na to, či z tohto spôsobu nevznikajú buď prekážky v správe daní alebo technické prekážky v obchode medzi členskými krajinami.

2. Pre dovozcov a výrobcov tabakových výrobkov platia podrobné pravidlá pre vyberanie a platenie spotrebnej dane uvedené v odseku 1.

Článok 11

Oslobodenie od spotrebnej dane alebo náhrada už za zaplatenú spotrebnú daň, môžu byť poskytnuté pre nasledovné výrobky:

a) tabakové výrobky pre priemyselné účely alebo denaturované tabakové výrobky využité v záhradníctve;

b) tabakové výrobky zničené pod dozorom úradov;

c) tabakové výrobky, ktoré sú výlučne určené na vedecké výskumy, ako aj na testy v súvislosti s kvalitou výrobkov;

d) tabakové výrobky, ktoré sú výrobcami opätovne spracovávané.

Členské štáty stanovujú požiadavky a formálne postupy, ktoré musia byť splnené, resp. dodržané pri poskytnutí týchto oslobodení, resp. zaplatení.







ČASŤ II

Jednotlivé predpisy pre prvú etapu harmonizácie

Článok 12

1. S výnimkou článku 1 odsek 3, zahŕňa prvá etapa harmonizácie štruktúry spotrebných daní na tabakové výrobky časový interval 60 mesiacov, so začiatkom 1. júla 1973.

2. Počas prvej etapy harmonizácie sú využívané články 13 a 14.

Článok 13

1. Suma špecifickej spotrebnej dane na cigarety bude prvotne stanovená so zreteľom na cigarety cenovej skupiny, ktorá je po 1. januári 1973, podľa predložených údajov najviac požadovaná.

2. Suma podľa odseku 1 nesmie byť, bez ohľadu na neskoršie riešenie vzťahu medzi špecifickou a proporcionálnou čiastkovou sumou, nižšia ako 5 %, ani vyššia ako 75 % celkovej sumy z proporcionálnej a špecifickej spotrebnej dane na tieto cigarety.

3. Ak bude spotrebná daň po 1. januári 1973 zmenená na cenovú skupinu v zmysle odseku 1, tak suma špecifickej spotrebnej dane bude stanovená so zreteľom na nové daňové zaťaženie cigariet, uvedené v odseku 1.

Článok 14

Bez ohľadu na článok 8 odsek 1, môže každý členský štát odpočítať clo z vymeriavacieho základu pre proporcionálnu spotrebnú daň na cigarety.







ČASŤ III

Jednotlivé predpisy pre druhú etapu harmonizácie

Článok 15

1. Druhá etapa harmonizácie štruktúr spotrebných daní na tabakové výrobky začína 1. júla 1978.

2. Počas druhej etapy harmonizácie sa využíva článok 16.

▼M3

Článok 16

1. Percento špecifickej časti spotrebnej dane z výšky celkového daňového zaťaženia cigariet sa stanovuje vo vzťahu k váženej priemernej maloobchodnej predajnej cene.

2. Vážená priemerná maloobchodná predajná cena sa vypočíta ako podiel celkovej hodnoty všetkých cigariet uvedených do daňového voľného obehu, stanovenej na základe maloobchodnej predajnej ceny vrátane všetkých daní, a celkového počtu cigariet uvedených do daňového voľného obehu. Stanovuje sa každý rok najneskôr do 1. marca na základe údajov týkajúcich sa všetkých takýchto uvedení do daňového voľného obehu v predchádzajúcom kalendárnom roku.

3. Do 31. decembra 2013 špecifická časť spotrebnej dane nesmie byť menej ako 5 % a viac ako 76,5 % z výšky celkového daňového zaťaženia, ktoré je výsledkom súčtu:

a) špecifickej časti spotrebnej dane;

b) proporcionálnej časti spotrebnej dane a dane z pridanej hodnoty vyrubenej z váženej priemernej maloobchodnej predajnej ceny.

4. Od 1. januára 2014 špecifická časť spotrebnej dane z cigariet nesmie byť menej ako 7,5 % a viac ako 76,5 % z výšky celkového daňového zaťaženia, ktoré je výsledkom súčtu:

a) špecifickej časti spotrebnej dane;

b) proporcionálnej časti spotrebnej dane a dane z pridanej hodnoty vyrubenej z váženej priemernej maloobchodnej predajnej ceny.

5. Odchylne od odsekov 3 a 4, ak sa v členskom štáte zmení vážená priemerná maloobchodná predajná cena cigariet, na základe čoho klesne špecifická časť spotrebnej dane vyjadrená ako percento celkového daňového zaťaženia pod 5 % alebo 7,5 %, podľa tohto, ktoré z nich sa uplatňuje, alebo sa zvýši nad 76,5 % z celkového daňového zaťaženia, príslušný členský štát môže úpravu výšky špecifickej časti spotrebnej dane odložiť do 1. januára druhého roku, ktorý nasleduje po roku, v ktorom táto zmena nastala.

6. Bez ohľadu na článok 8 ods. 1 môžu členské štáty zo základu pre výpočet proporcionálnej spotrebnej dane z cigariet vylúčiť clo.

7. S výhradou odsekov 3, 4, 5 a 6 môžu členské štáty stanoviť minimálnu spotrebnú daň z cigariet.

▼B







ČASŤ IV

Záverečné ustanovenia

▼M3 —————

▼B

Článok 18

Členské štáty predkladajú Komisii znenie najdôležitejších vnútroštátnych právnych predpisov, ktoré sú schvaľované v oblasti, ktorá sa týka tejto smernice.

Článok 19

1. Smernice uvedené v prílohe I, časť A budú zrušené bez toho, aby boli porušené povinnosti členských štátov v súvislosti s termínmi realizácie uvedenými v prílohe I, časť B.

2. Odvolania na uvedené smernice platia ako odvolania na túto smernicu a čítajú sa podľa analogickej tabuľky uvedenej v prílohe II.

Článok 20

Táto smernica nadobúda účinnosť v dvadsiaty deň nasledujúci po uverejnení v Úradnom vestníku Európskych spoločenstiev.

Článok 21

Táto smernica je adresovaná členským štátom.









PRÍLOHA I

ČASŤ A

ZRUŠENÉ SMERNICE

(V zmysle článku 19)

1. smernica 72/464/EHS

2. smernica 79/32/EHS

a ich nasledovné zmeny a doplnenia:

— smernica 74/318/EHS

— smernica 75/786/EHS

— smernica 76/911/EHS

— smernica 77/805/EHS

— smernica 80/369/EHS

— smernica 80/1275/EHS

— smernica 81/463/EHS

— smernica 82/2/EHS

— smernica 82/877/EHS

— smernica 84/217/EHS

— smernica 86/246/EHS

— smernica 92/78/EHS.

ČASŤ B







Smernica Termíny realizácie - 72/464/EHS 1.7.1973 (1) - 79/32/EHS 1.1.1980 - 74/318/EHS - 75/786/EHS - 76/911/EHS - 77/805/EHS - 80/369/EHS - 80/1275/EHS - 81/463/EHS - 82/2/EHS - 82/877/EHS - 84/217/EHS - 86/246/EHS 1.1.1986 - 92/78/EHS 31.12.1992 (1) Spojenému kráľovstvu a Írsku bol povolený termín do 31. decembra 1977.









PRÍLOHA II







ANALOGICKÁ TABUĽKA Smernica 95/59/ES Smernica 72/464/EHS Smernica 79/32/EHS Časť I Časť I Článok 1, odseky 1 a 2 Článok 2, odseky 1 a 2 Článok 1, odsek 3 Článok 1, odsek 4 Článok 1, odseky 1 a 2 Článok 3, odseky 1 a 2 Článok 1, odseky 1 a 2 Článok 2, odsek 3 Článok 1, odsek 2 Článok 3 Článok 2 Článok 4 Článok 3 Článok 5 Článok 4 Článok 6 Článok 4a Článok 7 Článok 7 Článok 8 Článok 4 Článok 9 Článok 5 Článok 10 Článok 6 Článok 11 Článok 6a Časť II Časť II Článok 12 Článok 7 Článok 13 Článok 8 Článok 14 Článok 9 Časť III Časť II a Článok 15 Článok 10a Článok 16 Článok 10b Časť IV Časť III Článok 17 Článok 11 Článok 18 Článok 12, odsek 2 Článok 19 – – Článok 20 – – Článok 21 Článok 13 Článok 10